# 2020 m. sausio–balandžio mėn. padidėjo sviesto ir nenugriebto pieno miltelių (toliau – NPM) eksportas iš ES\* valstybių į trečiąsias šalis, o sūrių ir nugriebto pieno miltelių (toliau – LPM) – sumažėjo

Europos Komisijos duomenimis, šių metų sausio–balandžio mėn. sviesto eksportas iš ES\* valstybių į trečiąsias šalis siekė 91,80 tūkst. t ir buvo 35,0 proc. didesnis nei 2019 m. sausio–balandžio mėn. Daugiausia sviesto buvo eksportuota į Jungtinę Karalystę (iš viso 17,60 tūkst. t). Analizuojamu laikotarpiu ES\* sviesto eksportas daugiausia išaugo į Ukrainą (27,4 karto, iki 3,73 tūkst. t), Egiptą (13,1 karto, iki 4,23 tūkst. t) ir Maroką (5,0 karto, iki 5,31 tūkst. t). Daugiausia sviesto tarp ES\* valstybių eksportavo Airija ir Prancūzija, atitinkamai 29,78 tūkst. t ir 13,45 tūkst. t. Lietuva minėtu laikotarpiu eksportavo 3,06 tūkst. t sviesto – 24,6 karto daugiau nei 2019 m. sausio–balandžio mėn., daugiausia į Saudo Arabiją (2,5 tūkst. t).

2020 m. sausio–balandžio mėn., palyginti su 2019 m. tuo pačiu laikotarpiu, ES\* sūrių eksportas sumažėjo 5,0 proc. (iki 413,62 tūkst. t). Daugiausia sūrių ES\* valstybės eksportavo į Jungtinę Karalystę (iš viso 118,48 tūkst. t) ir JAV (iš viso 38,17 tūkst. t). Vokietija ir Prancūzija į trečiąsias šalis eksportavo didžiausius kiekius sūrių, atitinkamai 69,07 tūkst. t ir 60,68 tūkst. t. Analizuojamu laikotarpiu, palyginti su 2019 m. sausio–balandžio mėn., Lietuvos sūrių eksportas į trečiąsias šalis padidėjo 1,5 karto (iki 4,97 tūkst. t). Daugiausia sūrių Lietuva eksportavo į JAV (iš viso 1,74 tūkst. t).

Analizuojamu laikotarpiu, palyginti su 2019 m. sausio–balandžio mėn., LPM eksportas iš ES\* valstybių į trečiąsias šalis sumažėjo 19,0 proc. (iki 280,02 tūkst. t). Pagrindinės LPM importo šalys buvo Alžyras ir Kinija, kurios importavo atitinkamai 52,7 tūkst. t ir 31,98 tūkst. t LPM. Daugiausia LPM į trečiąsias šalis eksportavo Belgija (iš viso 59,47 tūkst. t) ir Prancūzija (iš viso 54,80 tūkst. t). Lietuva analizuojamu laikotarpiu eksportavo 7,12 tūkst. t LPM, daugiausia – į Alžyrą (iš viso 2,03 tūkst. t) ir Kazachstaną (iš viso 1,64 tūkst. t). Palyginti su 2019 m. sausio–balandžio mėn., Lietuvos LPM eksportas į trečiąsias šalis padidėjo 17,8 proc.

Šių metų sausio–balandžio mėn. NPM eksportas iš ES\* valstybių į trečiąsias šalis siekė 106,18 tūkst. t ir buvo 7,0 proc. didesnis nei 2019 m. tuo pačiu laikotarpiu. Pagrindinės NPM importo šalys buvo Omanas ir Jungtinė Karalystė, kurios importavo atitinkamai 16,52 tūkst. t ir 8,36 tūkst. t NPM. Daugiausia NPM eksportavo Olandija (iš viso 35,89 tūkst. t) ir Danija (iš viso 17,05 tūkst. t).

\*neįtraukiami Jungtinės Karalystės duomenys.

Šaltinis EK